**Model de Contract Financiar în cadrul programului Erasmus+ pentru mobilități de studii și/sau plasament între țările Programului și țările partenere (KA107)**

[Acest model poate fi adaptat de către Beneficiar, însă conținutul acestui model reprezintă cerinţele minime. În culoarea albastră: îndrumări pentru Beneficiar, care trebuie şterse; în culoarea galbenă: Beneficiarul va selecta sau edita după caz.]

[Denumirea completă a organizaţiei beneficiare şi Codul Erasmus]

Adresă: [adresa oficială completă]

Numită în continuare “Beneficiar”, reprezentată în vederea semnării prezentului contract de [prenume, nume şi funcţie], pe de o parte, şi

Dl./Dna./Dra. [Prenumele și numele studentului/studentei]

Data naşterii:

Naţionalitate:

Adresă: [adresa oficială completă]

Telefon:

E-mail:

Gen: [M/F/Nedefinit]

Anul academic: 20../20..

Ciclu de studiu: [Primul ciclu/Al doilea ciclu/Al treilea ciclu/ Ciclu scurt/ Ciclu de studii în sistem integrat]

Domeniul de studiu: [diplomă în organizaţia de trimitere] Cod: [cod ISCED-F]

Număr de ani de studiu de învăţamânt superior încheiaţi:

Student cu: sprijin financiar din fonduri Erasmus + ale UE 🞏

grant zero 🞏

Sprijinul financiar include: sprijin pentru nevoi speciale 🞏

Studentul beneficiază de sprijin financiar, altul decât din fondurile Erasmus+ ale UE 🞏

[Beneficiarul va completa următoarele informații pentru participanţii care beneficiază de sprijin financiar din fonduri Erasmus+ ale UE].

Contul bancar unde se va transfera sprijinul financiar:

Numele titularului de cont (dacă este altul decât al participantului):

Numele băncii:

Cod BIC/SWIFT:

Contul IBAN:

Numit/ă în continuare “participantul”, pe de altă parte,

AU CONVENIT

Asupra Condițiilor Speciale și a următoarelor Anexe care fac parte integrantă din prezentul contract ("contractul"):

Anexa I [Beneficiarul va selecta: Acord de studiu pentru mobilitate Erasmus+ de studiu / Acord de formare pentru mobilitate Erasmus+ de plasament / Acord de studiu și de formare pentru mobilitate Erasmus+ de studiu şi plasament]

Anexa II Condiţii Generale

Anexa III Carta Studentului Erasmus+

Prevederile stabilite în Condițiile Speciale prevalează asupra celor stabilite în **Anexe**.

Nu este obligatoriu ca documentele din Anexa I să fie prezentate terţilor conţinând semnături în original; copii scanate ale semnăturilor pot fi acceptate.

CONDIȚII SPECIALE

ARTICOLUL 1 – OBIECTUL CONTRACTULUI

1.1 Beneficiarul se angajează să acorde sprijin participantului în vederea desfășurării unei activități de mobilitate de [studii/ plasament/ studii şi plasament] în cadrul programului Erasmus+.

1.2 Participantul acceptă sprijinul financiar în cuantumul precizat la Articolul 3 și se angajează să desfăşoare mobilitatea de [studii/ plasament/ studii şi plasament] conform Anexei I.

1.3. Modificările la prezentul contract, inclusiv ale datelor de început și de sfârșit vor fi cerute si agreate de ambele părți printr-o notificare oficială în scris (versiune pe hârtie sau electronică).

ARTICOLUL 2 – INTRAREA ÎN VIGOARE ȘI DURATA MOBILITĂȚII

2.1 Contractul intră în vigoare la data semnării sale de către ultima dintre cele două părţi semnatare.

2.2 Durata minimă a perioadei de mobilitate este de [pentru mobilități de studii: 3 luni sau 1 semestru ori trimestru] [pentru mobilități de plasament: 2 luni]. [Pentru mobilități combinate: Mobilitățile care combină perioada de studiu cu cea de plasament includ un program de studiu combinat cu activități de plasament, care pot fi consecutive sau pot avea loc în aceeași perioadă. Durata minimă pentru mobilități combinate este de 3 luni sau 1 semestru ori trimestru și Beneficiarul decide combinația potrivită de studiu și plasament. Durata totală a mobilității este de maximum 12 luni, inclusiv orice perioade cu zero grant, care vor fi folosite în cazuri excepționale.

2.3 Mobilitatea va începe la data de [data] și se va încheia la data de [data]. Data de începere a perioadei de mobilitate este prima zi în care participantul trebuie să fie prezent la organizaţia gazdă. [Beneficiarul va selecta pentru participanţii care urmează cursuri lingvistice asigurate de o altă organizaţie decât cea de primire, aceste cursuri fiind considerate parte relevantă a perioadei de mobilitate în ţara gazdă: Data de început a perioadei de mobilitate este prima zi de prezenţă la cursul lingvistic desfășurat în afara organizaţiei gazdă]. Data de încheiere a perioadei de mobilitate este ultima zi în care participantul trebuie să fie prezent la organizaţia gazdă.

2.4 Participantul va primi sprijin financiar din fonduri Erasmus+ ale UE pentru un număr de ... luni și ... zile.

[Numărul de luni și zile extra va fi egal cu durata mobilității; dacă participantul beneficiază de grant zero pentru întreaga perioadă, numărul de luni și de zile suplimentare va fi 0 (zero)];

[Dacă este cazul, Beneficiarul va selecta și va adăuga prevederi specifice: Participantul va primi alt tip de sprijin financiar decât cel din fonduri Erasmus+ ale UE pentru […] zile de activitate.]

2.5 Cererile pentru prelungirea perioadei de ședere trebuie transmise Beneficiarului cu cel puțin o lună înainte de încheierea perioadei de mobilitate.

2.6 [Beneficiarul va selecta, în funcție de tipul mobilității: Foaia Matricolă / Certificatul de Plasament / Foaia Matricolă și Certificatul de Plasament] (sau declarația atașată acestor documente) trebuie să menționeze datele concrete de începere și de încheiere ale perioadei de mobilitate.

ARTICOLUL 3 – SPRIJIN FINANCIAR

3.1 Sprijinul financiar pentru subzistență din fonduri Erasmus+ ale UE pentru mobilitate este de […] EUR, respectiv […] EUR pe lună și […] EUR pentru zilele suplimentare. Suma finală corespunzătoare perioadei de mobilitate este calculată prin înmulțirea numărului de luni de mobilitate precizate la Articolul 2.4 cu contribuția unitară aplicabilă pe lună pentru țara de destinație în cauză. În cazul lunilor incomplete, sprijinul financiar este calculat prin înmulțirea numărului de zile efectuate din luna incompletă cu 1/30 din contribuția unitară pe lună.

[Dacă se aplică, Beneficiarul va selecta și va adăuga prevederi specifice: Sprijinul financiar de alt tip decât cel din fondurile Erasmus+ ale UE pentru perioada de mobilitate este de […] EUR.]

3.2 [Beneficiarul va alege Opțiunea 1 sau Opțiunea 2]

[Opțiunea 1: [În plus, participantul va primi […] EUR drept sprijin financiar pentru transport.] [pentru participanții cu grant zero, sprijijnul financiar pentru transport este 0 (zero)]

[Opțiunea 2: [În plus, Beneficiarul îi va pune la dispoziție participantului sprijinul de transport sub forma furnizării directe a serviciilor de transport necesare. În acest caz, Beneficiarul va asigura că furnizarea acestor servicii se va face cu respectarea standardelor de calitate și de siguranță necesare.]

3.3 Rambursarea cheltuielilor pentru nevoi speciale, atunci când este cazul, se realizează pe baza documentelor justificative puse la dispoziţie de către participant.

3.4 Sprijinul financiar nu poate fi utilizat pentru a acoperi cheltuieli similare deja finanțate din fonduri ale Uniunii Europene.

3.5 Fără a aduce atingere Articolului 3.4, sprijinul financiar este compatibil cu orice altă sursă de finanțare, inclusiv venituri pe care participantul le poate obține lucrând în afara activităților de studiu/plasament, atâta vreme cât acesta îndeplinește integral activitățile prevăzute în Anexa I.

3.6 Sprijinul financiar acordat sau o parte din acesta va fi rambursat dacă participantul nu respectă termenii prezentului contract. Dacă participantul pune capăt contractului înainte ca acesta să se încheie, acesta va fi nevoit să ramburseze suma care i-a fost deja platită, cu excepția cazului în care s-a convenit altfel cu Beneficiarul. Cu toate acestea, dacă participantul a fost împiedicat să-și îndeplinească activitățile de mobilitate specificate în Anexa I din motive de forță majoră, participantul va fi îndreptățit să primească cel puțin grantul corespunzător perioadei realizate de mobilitate. Orice diferență de fonduri va fi rambursată, cu excepția cazului în care s-a convenit altfel cu Beneficiarul. Beneficiarul va anunţa astfel de situaţii Agenției Naționale în vederea aprobării.

ARTICOLUL 4 – MODALITĂȚI DE PLATĂ

4.1 Participantul va primi sprijinul financiar pentru subzistență și transport în timp util.

[Beneficiarul va adăuga prevederi specifice referitoare la avansul/avansurile de plată, indicând termene și cuantumuri.]

Un avans se va plăti participantului nu mai târziu de (oricare eveniment apare mai întâi):

• În termen de 30 de zile calendaristice de la semnarea prezentului contract de către ambele părți,

• La data de începere a mobilității.

Participantul va primi o plată cu titlu de avans în valoare de […] EUR, reprezentând [...] % din suma stabilită în Articolul 3. În cazul în care participantul nu pune la dispoziția Beneficiarului documentele cerute la termenul precizat de acesta, se poate accepta, în mod excepțional, o plată întârziată a avansului.]

4.2 [Dacă valoarea avansului de la articolul 4.1 este sub 100% din sprijinul financiar: Trimiterea chestionarului UE online se consideră ca fiind cererea participantului de plată a soldului. Beneficiarul are la dispoziție 20 de zile calendaristice de la transmiterea chestionarului pentru a transfera soldul sau de a iniţia procedurile de recuperare prin emiterea unei Note de debit, dacă este cazul.]

4.3 [Dacă participantul primește alt sprijin financiar decât cel din fondurile Erasmus+ ale UE: Beneficiarul va completa procedurile de plată aplicabile. ]

ARTICOLUL 5 – ASIGURARE

5.1 Participantul trebuie să beneficieze de asigurare adecvată. [Beneficiarul va adăuga o clauză pentru a se asigura că participanții sunt clar informați despre aspecte referitoare la asigurări. Va trebui evidențiat întotdeauna ce este obligatoriu și ce este recomandat. Pentru asigurările obligatorii, trebuie precizat cine este responsabil de încheierea asigurării (pentru studii: Beneficiarul sau participantul, iar pentru plasamente: organizația gazdă, Beneficiarul sau participantul). Următoarele informații sunt opționale, dar recomandate: numărul de asigurare și compania de asigurări. Aceste informații depind în întregime de dispozițiile legale și administrative din țara de origine și cea gazdă.]

5.2 [Pentru studiu și plasament] Confirmarea încheierii asigurării de sănătate va fi inclusă în contract. [Încheierea asigurării este obligatorie. Asigurarea de bază poate fi acoperită de asigurarea națională de sănătate a participantului. Cu toate acestea, o asigurare de acest fel s-ar putea să nu fie suficientă, în special în cazul repatrierii și al anumitor intervenții medicale. În acest caz, o asigurare privată suplimentară ar putea fi utilă. Este de responsabilitatea organizației de origine ca participantul să fie în cunoștintă de cauză cu privire la aspectele legate de asigurarea de sănătate.]

5.3 [Opțional pentru studii, obligatoriu pentru plasamente] Confirmarea faptului că s-a încheiat **asigurarea civilă** (acoperirea daunelor produse de participant la locul de muncă [/la locul de studiu, dacă este prevăzut pentru studii]) și ce presupune aceasta vor fi incluse în contract.

*[O asigurare civilă acoperă daune cauzate de participant pe durata șederii sale în străinătate (independent dacă acesta se află la locul de muncă sau nu). Este de responsabilitatea Beneficiarului să se asigure că există asigurare civilă care acoperă, în mod obligatoriu, cel puțin daunele cauzate de participant la locul de muncă. Anexa I oferă clarificări dacă aceasta este acoperită de organizația gazdă sau nu. Dacă nu este obligatorie conform reglementărilor naționale din țara gazdă, această asigurare nu poate fi impusă organizației gazdă.]*

5.4 [Opțional pentru studii, obligatoriu pentru plasamente] Confirmarea faptului că s-a încheiat **asigurarea de accident** (acoperirea cel puțin a vătămărilor produse asupra participantului la locul de muncă) [/la locul de studiu dacă este prevăzut pentru studii]) și ce presupune aceasta vor fi incluse în contract.

[*Această asigurare acoperă vătătmările produse angajaților ca urmare a accidentelor la locul de muncă. În multe țări, angajații sunt acoperiți de asigurare împotriva accidentelor la locul de muncă. Este de responsabilitatea Beneficiarului să verifice dacă există asigurare de accident la locul de muncă. Anexa I oferă clarificări dacă aceasta este acoperită de organizația gazdă sau nu. Dacă organizația gazdă nu oferă această asigurare (care nu poate fi impusă dacă nu este obligatorie conform reglementărilor naționale ale țării gazdă), Beneficiarul trebuie să se asigure că participantul este acoperit de o astfel de asigurare (fie că este încheiată de către Beneficiar – în mod voluntar sau ca parte a managementului calității, fie că este încheiată însuși de către participant)*.]

ARTICOLUL 6 – CHESTIONARUL UE ONLINE

6.1 Participantul va primi o invitație de completare a chestionarului UE online cu 30 de zile calendaristice înainte de data de finalizare a perioadei de mobilitate. Participantul va completa și va transmite chestionarul în termen de 10 zile de la data primirii invitației. Participanților care nu completează și nu transmit chestionarul UE online li se poate cere rambursarea totală sau parțială a sprijinului financiar primit.

6.2 Un chestionar suplimentar online va fi trimis participantului după finalizarea mobilității, cu scopul de a-i oferi posibilitatea să raporteze asupra chestiunilor referitoare la recunoșterea perioadei de mobilitate în instituția de origine.

ARTICOLUL 7 – DREPT APLICABIL ȘI INSTANȚELE COMPETENTE

7.1 Prezentul contract este considerat de natură civilă. Utilizarea grantului se supune termenilor prezentului contract, regulilor aplicabile ale Uniunii Europene și, în subsidiar, legislației românești.

7.2 Instanțele competente sunt instanțele judecătorești determinate conform legislației naționale aplicabile, care au competența exclusivă de a soluționa orice litigiu între Beneficiar și participant, cu privire la interpretarea, aplicarea și validitatea prezentului contract, în cazul în care acest litigiu nu poate fi rezolvat pe cale amiabilă.

7.3 Prezentul contract s-a încheiat în patru exemplare, toate în original, două în limba română și două în limba engleză, câte unul pentru fiecare parte. În caz de contradicții în interpretarea clauzelor contractuale, prevalează varianta în limba română.

SEMNĂTURI

|  |  |
| --- | --- |
| Pentru participant | Pentru Beneficiar |
| **[nume / prenume]** | **[nume / prenume / funcţie]** |
|  |  |
| [semnătură] | [semnătură] |
|  |  |
| Încheiat la [oraşul], [data] | Încheiat la [oraşul], [data] |

Participantul a citit, a înțeles complet și a acceptat în mod expres, prin semnătura sa, conținutul și efectele tuturor clauzelor Contractului, Anexelor la contract – Anexa I, Anexa II și Anexa III, care reprezintă acordul părților, inclusiv în mod specific:

(a1) prevederile din Contract: dispozițiile pct. 3.4., pct. 3.6 de la art. 3 „Sprijinul financiar“; dispozițiile ultimului paragraf al pct. 6.1 de la art. 6 „Chestionarul UE Online“; dispozițiile art. 7 „Drept aplicabil și instanțele competente“.

(b1) prevederile Anexei II – Condiții generale: prevederile art. 1 „Răspundere civilă“, ale art. 2 „Rezilierea contractului“, ale art. 3 „Protecția datelor“ și ale art. 4 „Control și audit“.

SEMNĂTURĂ:

|  |
| --- |
| Pentru participant |
| **[nume / prenume]** |
|  |
| [semnătură] |
|  |
| Încheiat la [oraşul], [data] |

**Anexa I**

[Acțiunea Cheie 1 – ÎNVĂȚĂMÂNT UNIVERSITAR Beneficiarul va selecta]

**Acord de Studiu pentru mobilitate Erasmus+ de studiu**

**Acord de Studiu pentru mobilitate Erasmus+ de studiu și plasament**

**Acord de Formare pentru mobilitate Erasmus+ de plasament**

**Anexa II**

**CONDIŢII GENERALE**

**Articolul 1: Răspundere civilă**

Fiecare parte contractantă va exonera cealaltă parte de orice răspundere civilă faţă de daune suferite de ea însăși sau de personalul său ca urmare a derulării prezentului contract, în măsura în care daunele nu provin din administrare defectuoasă intenţionată și gravă din partea părții respective sau a personalului acesteia.

Agenția Națională din România, Comisia Europeană sau personalul acestora nu pot fi considerate răspunzătoare în cazul unei reclamaţii care decurge din realizarea prezentului contract şi care se referă la daunele cauzate în timpul desfășurării perioadei de mobilitate. În consecinţă, nicio cerere de despăgubire sau de rambursare, însoţind o astfel reclamaţie, nu poate fi adresată Agenției Naționale din România sau Comisiei Europene.

**Articolul 2: Rezilierea contractului**

În cazul în care participantul nu respectă toate obligaţiile prevăzute în prezentul contract şi independent de consecinţele prevăzute în legea care i se aplică, Beneficiarul este îndreptăţit legal să rezilieze contractul fără alte demersuri legale dacă Participantul nu ia măsuri pentru remedierea situaţiei în termen de o lună calendaristică de la primirea notificării prin scrisoare recomandată.

În cazul în care participantul reziliază contractul înainte de finalizarea sa la termen sau în cazul în care participantul nu respectă prevederile contractului, acesta va fi obligat să ramburseze suma care i-a fost avansată din grant, cu excepția cazului în care s-a convenit altfel cu Beneficiarul.

În cazul rezilierii contractului în caz de “forţă majoră”, adică orice situaţie excepţională sau imprevizibilă, independentă de voinţa participantului şi care nu este cauzată de o greşeală sau de o neglijenţă a acestuia, participantul este îndreptăţit să primească din grant cel puțin suma corespunzătoare perioadei efectiv realizate din mobilitate. Orice alte sume trebuie rambursate, cu excepția cazului în care s-a convenit altfel cu Beneficiarul.

**Articolul 3: Protecţia datelor**

Toate datele cu caracter personal conţinute în contract vor fi prelucrate în concordanţă cu Regulamentul (UE) 2018/1725 al Parlamentului European şi al Consiliului European asupra prelucrării şi utilizării datelor cu caracter personal de către insţituţiile şi organismele UE şi privind libera circulație a acestor date, cu rectificările ulterioare. Aceste date vor fi prelucrate numai în legătură cu implementarea contractului și urmărirea acestuia de către Beneficiar, Agenția Națională din România şi Comisia Europeană, fără a prejudicia posibilitatea transmiterii acestor date către organismele responsabile de verificare şi audit în concordanţă cu legislaţia UE (Curtea Auditorilor şi Oficiul Europan de Luptă Antifraudă (OLAF)).

Participantul are posibilitatea, prin cerere scrisă, să obțină accesul la datele sale personale și să corecteze orice informație care este incorectă sau incompletă. Participantul trebuie să adreseze orice întrebare referitoare la procesarea datelor sale personale către Beneficiar și/sau Agenția Națională. Participantul poate depune o plângere împotriva procesării datelor sale personale la Autoritatea Europeană pentru Protecția Datelor cu privire la folosirea datelor de către Comisia Europeană.

**Articolul 4: Control și audit**

Părțile contractante se obligă să furnizeze orice informații detaliate solicitate de Comisia Europeană, Agenția Națională din România sau orice alt organism extern autorizat de Comisia Europeană sau de Agenția Națională din România să verifice dacă activitățile de mobilitate și prevederile contractuale sunt implementate corespunzător.